**USTVARIMO RAZREDNO PESEM**

PODROBNI POTEK GLASBENE DELAVNICE

|  |  |
| --- | --- |
| **Starostna stopnja** | Vse starostne stopnje otrok in mladih |

|  |  |
| --- | --- |
| **Učni cilji** | Ustvarimo razredno pesem |

|  |  |
| --- | --- |
| **Oprema in pripomočki**  (Vso potrebno opremo zagotovim jaz) | * Račualnik/tablični računalnik, * Mikrofon, * Slušalke, * Projektor, * Zvočniki, * Glasbene aplikacije |

|  |  |
| --- | --- |
| **Trajanje** | 1 učna ura |

|  |  |
| --- | --- |
| **Osvojeno znanje in spretnosti** | Učenci spoznajo proces ustvarjanja glasbe. Naučijo se zapeti preprosto melodijo, ustvarijo preprosto besedilo usklajeno igrati enakomerne ritmične vzorce na glasbeno podlago s tolkali in ploskanjem. Učenci obnovijo znanje o posameznih glasbilih in poslušajo kako zvenijo. Izbirajo različne inštrumente na glasbeni aplikaciji in skupaj ustvarimo glasbeno podlago za razredno pesem. |

|  |  |
| --- | --- |
| **Postopek izvedbe učne ure**  **Lažja naloga**  **Težja naloga**  **Dodaten izziv** | 1. **Igranje elektronskega glasbenega kviza**   Učenci z igranjem kviza preverijo svoje znanje o glasbenih inštrumentih in zvočnih barvah posameznih glasbil. Z uporabo glasbene aplikacije Garageband poslušamo kako zvenijo tradicionalna, moderna in svetovna glasbila.   1. **Poslušanje zvokov posameznih glasbil**   S spoznavanjem različnih inštrumentov, učence spodbujam k izbiri tistih glasbil, ki so jim najbolj všeč. Izbrana glasbila bomo v naslednjem koraku dodali v glasbeno aplikacijo Garageband. Predlagam jim, da za razredno pesem najprej izberejo klavir ali godalni orkester.   1. **Ustvarjanje inštrumentalne podlage**   Učenci odkrivajo zvočne barve različnih glasbil in spoznajo osnovne akorde (I, IV, V, VI), ki jih med potekom delavnice v izbranem zaporedju vstavljamo v aplikacijo. Dodajamo zvočne sledi inštrumentov, ki igrajo melodijo, harmonijo in ritem. Najprej v aplikacijo dodamo harmonsko podlago, ki jo igra klavir ali godalni orkester, nato pa dodamo še basovsko linijo.   1. **Ustvarjanje ritmičnega vzorca**   Poslušamo ritmično-melodične vzorce, ki so že vstavljeni v aplikaciji in izberemo tistega, ki ustreza naši novi razredni pesmi. Na ustvarjeno inštrumentalno podlago dodamo ritmični vzorec, ki ga posnemamo s tolkali in ploskanjem.   1. **Snemanje govorjenja ali petja na ustvarjeno inštrumentalno spremljavo**   Z učenci sestavimo kratko govorjeno besedilo, ki označuje razred in ga posnamemo na ustvarjeno inštrumentalno podlago (primer: 7.B je super razred, ker prijatelji smo mi...).  Na podlagi mojih predlogov z učenci ustvarimo preprosto melodično frazo z besedilom, ki vključuje nekaj osebnega, ime šole in razreda ali dobre lastnosti učencev.  Učenci lahko besedilo po meri oblikujejo pri naslednji uri GUM. |

|  |  |
| --- | --- |
| **Nadaljnje informacije**  **Legalno pridobljene glasbene datoteke** | Učencem usmerim v samostojno glasbeno ustvarjanje z brezplačnimi glasbenimi aplikacijami, ki so dostopne na svetovnem spletu.  Učence usmerim na spletne strani, kjer lahko na legalen način dostopajo do glasbenih vsebin. |

|  |  |
| --- | --- |
| **Učni načrt**  **Operativni cilji in vsebine**  **Prvo, drugo in tretje vzgojno-izobraževalno obdobje** | IZVAJANJE   * V skupini sproščeno in doživeto pojejo otroške, ljudske in umetne pesmi. * Ritmično izrekajo otroška besedila. * Z glasom in glasbili izvajajo preproste ritmične in melodične vzorce. * Spremljajo petje in izreko z otroškimi glasbili. * Raziskujejo zvočnost glasbil in opisujejo razlike. * Izvajajo instrumentalne spremljave in razvijajo občutljivost za kombinacije zvočnih barv, sozvočja in ritma. * Pojejo eno, dvo- in večglasne ljudske in umetne pesmi različnih obdobij in okolij ter stopnjujejo sposobnost estetskega oblikovanja in vrednotenja. * Poglabljajo pojme o glasbenih oblikah, zasedbah, žanrih in zvrsteh. * Razvijajo in poglabljajo ritmični, melodični in harmonski posluh ter občutek za kombinacijo zvokov. * Glasbene vsebine izvajajo po glasbenem zapisu. * Izboljšujejo pevsko tehniko in stopnjujejo tehniko igranja na inštrumente. * Pri izvajanju glasbe upoštevajo elemente interpretacije. * Vrednotijo svoje delo in delo sošolcev. |
| **Medpredmetne povezave** | USTVARJANJE   * Poustvarjajo pesmi, besedila in instrumentalne spremljave. * Ustvarjajo spremljave in zvočne slike. Oblikujejo lastne glasbene zamisli: dopolnjujejo ritmične in melodične vzorce ter glasbena vprašanja in odgovore, melodijo na dano besedilo in obratno. * Uvajajo se v vrednotenje ustvarjalnih dosežkov in glasbenih doživetij ter predstav z raznimi komunikacijskimi sredstvi in mediji. * Z ritmično izreko ustvarjajo eno-, dvo- in večglasne vsebine ter oblike. * Ustvarjajo enake, podobne, različne oblikovne dele. * Z inštrumenti dopolnjujejo in ustvarjajo različne glasbene vsebine in glasbene oblike. * Ustvarjajo pevske in instrumentalne glasbene vsebine. * Urijo se v uporabi elementov glasbene improvizacije. * Poustvarjajo izbrana vokalna in instrumentalna glasbena dela. * Ustvarjalno oblikujejo spremljave in ustvarjajo glasbene oblike ter druge glasbene vsebine z lastnimi, Orffovimi, ljudskimi in improviziranimi inštrumenti. * Izkazujejo osebno angažiranost, zanimanje in motiviranost za glasbo ter glasbeno izražanje. * Oblikuje spremljave in priredbe. * Snema svojo glasbo in o njej kritično razmišlja. * S sodobno tehnologijo raziskuje možnosti izražanja glasbenih vsebin.   **Slovenščina:** ritmična izreka, ritem, zvočnost pesmi, umetnostna besedila, rima, ritem, verz, kitica, ljudski običaji.  **Spoznavanje okolja:** kulturni prazniki, zvok, zvočila, zvoki okolja, ljudski plesi in običaji, celota in deli celote.  **Matematika**: vzorec, nadaljevanje in oblikovanje vzorcev, zaporedje (2. triada).  **Tehnika in tehnologija**: Spoznavanje sodobnih digitalnih glasbenih aplikacij (2. triada).  **Informatika**: glasba in glasbene informacije na svetovnem spletu, ustvarjanje, snemanje, predvajanje glasbe, digitalno opismenjevanje (glasba v gimnaziji). |

|  |  |
| --- | --- |
| **Osvojene spretnosti in znanja** | Učenci dobijo vpogled v glasbeno ustvarjanje s sodobnimi glasbenimi aplikacijami, s katerimi ustvarjajo glasbo tudi številni uveljavljeni glasbeniki. Spoznajo osnovne elemente, ki tvorijo glasbeno celoto (harmonija, melodija in ritem) in dobijo nadaljnja navodila za samostojno glasbeno ustvarjanje. |